[{"text_idx": "#000001", "text": "Peskiza no Inovasaun Mapeamentu Peskiza"}, {"text_idx": "#000004", "text": "Objetivu hosi asinatura Memorandum Entendementu/MoU ne\u2018e atu garantia servisu kooperasaun bilateral entre parte rua hodi haforsa kualidade eduksaun iha futuru ne\u2019ebe diak."}, {"text_idx": "#000005", "text": "Hato\u2019o hosi Magni\u0301fiku Prezidente IPB Prof. Assoc. Adj. Sr. Acacio Cardoso Amaral, Ph.D kona-ba kna\u2019an no responsavel kada estrutura no hato\u2019o mos perfil IPB ne\u2019ebe mak harii iha loron, 23 febreiru 2017 hanesan Institutu foun ida iha Timor-Leste ami iha eskola superior rua mak hanesan Superior Agronomia I Zoote\u0301knika ho nia kursu Produsaun animal no Eskola Superior Engenharia ho nia kursu Konstrusaun Sivil no ami mos senti kontenti tanba bele partisipa iha kooprasaun ida ne\u2019e hodi aprende hosi UNDANA no IPB hanesan polite\u0301kniku primeru ne\u2019ebe\u0301 eziste iha Timor-Leste."}, {"text_idx": "#000006", "text": "Tenik \u201chau ba nasaun barak hodi asina MoU maibe asina hotu laiha implementasaun ne\u2019ebe mak diak tanba ne\u2019e hau hakarak asina MoU ho UNDANA ne\u2019e besik liu atu nune\u2019e ita bele fo hanoin ba malu ente parte rua tuir objetivu sira ne\u2019ebe\u0301 mak iha, no hau fiar katak hodi promove ita nia koperasaun liu hosi kareira dosente, peskiza, rotasaun estudante ba oin lao ho diak hodi kontribui ba prosesu tomak iha futuru\u201d."}, {"text_idx": "#000007", "text": "Reforsa nafatin katak \u201cita bele ajuda malu liu hosi kooperasaun ne\u2018e bele benefisia parte rua liu hosi akordu kona-ba nota entendimentu hanesan Laboratoriu material, dezenvolve Kurikulu, koperasaun informasaun, komunikasaun teknologia, peskiza, bolsa estudu no nst."}, {"text_idx": "#000008", "text": "Hato\u2019o hosi vise reitor Dr. Paul G. Tamalen, MSi aprezenta mos kona-ba kna\u2019ar no responsavel kada estrutura no hatudu video perfil UNDANA ne\u2019ebe mak hamrik durante tinan barak no konsege produs ona gradua barak ne\u2019ebe mak oras ne\u2019e sirkula ona iha nivel nasional to nivel internasional."}, {"text_idx": "#000009", "text": "Haforsa \u201cliu hosi kooperasaun ida ne\u2019e ami fiar katak ita sei implementa buat hotu ho diak tuir previstu ona iha MoU maibe identifika asaun saida mak ita tenki halo haree ba nesesidade departementu nian entre IPB ho UNDANA."}, {"text_idx": "#000010", "text": "Ikus iha sorumutu ne\u2018e Magni\u0301fiku Prezidente IPB ho nia estrutura sira hala\u2019o vizita direta ba a\u0301rea kampus UNDANA hodi haree kona-ba laboratoriu IT, biblioteka, laboratoriu pekuaria, laboratoriu produsaun ai-han, laboratoriu saude animal, sala estudu departementu pekuaria, departementu saude animal no departementu engenharia sivil no tuir esplikasaun balun relasiona utilizasaun sistema laboratoriu no biblioteka no sala de aula hosi ekipa tekniku UNDANA."}]